Topokon

Topokon adalah sebuah mukim berada di bawah pentadbiran Pejabat Daerah Kecil Tamparuli yang terletak di Daerah Tuaran, Bahagian Pantai Barat Sabah, Malaysia. Jarak kampung ini daripada pekan Tuaran ialah 10 kilometer dan 9.5 kilometer daripada pekan Tamparuli. Penduduknya adalah terdiri daripada suku kaum dusun. Mereka adalah petani, penoreh getah, bekerja dengan kerajaan, bekerja di sektor swasta dan sebagainya. Penduduk menganuti agama Kristian, Islam dan Pagan. Topokon dikenali dengan jalanraya yang berliku-liku. Penghasilan penduduk di sini adalah getah, padi, halia, buah-buahan tempatan seperti langsat, cempedak, tarap dan durian. Terdapat juga kedai kecil yang berdekatan untuk kemudahan masyarakat di kawasan Topokon.

Etimologi 
Nama asal Topokon adalah 'Topoko'on' yang diambil dari nama tumbuhan orkid dalam bahasa Dusun 'tapako' yang bermaksud "kawasan yang banyak ditumbuhi tapako" terletak di lokasi Sekolah Kebangsaan Topokon sehinggi kini. Nama kampung-kampung dipersekitaran Topokon adalah seperti kg. Menguwou, kg. Tinambak, kg. Lontik, kg. Maralamin, kg. Rongolis, kg. Kosusu, kg. kionsom dan kg.Bokulungon. Kampung Topokon pada suatu ketika dahulu adalah tempat persinggahan bagi penduduk Ranau ke Tamu Tuaran.

Kemudahan

e-Desa 
e-Desa merupakan satu usaha yang dibuat oleh pihak kerajaan melalui kerjasama diantara Kementerian Pembangunan Sumber Manusia dan Kementerian Teknologi Maklumat dan Komunikasi. Kemudahan e-Desa kampung Topokon, Tamparuli dirasmikan oleh Yang Berhormat Datuk Jahid Jahim pada tahun 2013. e-Desa yang dibina ini akan memberi peluang kepada penduduk menikmati kemudahan Teknologi Maklumat dan Komunikasi (ICT) dengan lebih baik dan selesa di kawasan Topokon. Terdapat juga pelbagai aktiviti yang diusahakan oleh e-desa untuk menarik minat penduduk di kawasan kampung Topokon.

Mukim Topokon 
Mukim Topokon terdiri daripada 16 buah kampung iaitu;
 Kampung Gayaratau
 Kampung Bundu Gulu
 Kampung Timbou
 Kampung Bundu Tohuri
 Kampung Rongolis
 Kampung Puhus
 Kampung Kolipasuan
 Kampung Kosusu/kionsom
 Kampung Topokon
 Kampung Tinambak
 Kampung Lontik/Maralamin
 Kampung Ratau Baru
 Kampung Wangkod
 Kampung Madang
 Kampung Gontung
 Kampung Rungus

Rujukan

Pautan luar 

Petempatan di Sabah